Boeke vir Afrika: 2008
Die Uitgespoeldes deur Dalene Matthee
Ontembare Bruid deur Dina Botha
Opspraak deur moord deur Chris Karsten
Alles Behalwe Die Geheim Van My Whiskies deur Rach...
Anderkant die scrap deur Dana Snyman
Pieternella Van Die Kaap deur Dalene Matthee
Kook En Geniet deur S de Villiers
Die Siel Van Die Mier deur Eugene Marais
Kinders Van Die Sabbatsee deur Esta Steyn
Omnibus 16 deur Ena Murray
Omnibus 15 deur Ena Murray
Petronella van Aarde deur Dalene Matthee
Steve Hofmeyr se boek, Mense Van My Asem vertel Steve uiteindelik sy lewensverhaal,in kenmerkende trant: openhartig, humoristies en uitgesproke.
Hy begelei ons op 'n fassinerende reis deur sy kinderjare, sy tyd in die weermag en sy loopbaan daarna, en staan kort-kort stil by die gebeurtenisse en mense wat 'n groot impak op hom gehad het.
Alle aspekte van sy lewensgeskiedenis word blootgelê – sy onkonvensionele godsdienstige en politieke oortuigings,sy liefdesverhoudings en buite-egtelike kinders, 'n selfmoordpoging, sy huwelik en die ernstige operasies wat hy ondergaan het.
Steve se boek gee 'n boeiende – en soms skokkende –kykie in die lewe van dié omstrede kunstenaar en mens.
Liasering: Afrikaanse Nie-Fiksie, Autobiografie, Steve Hofmeyr
Dalene Matthee se heel laaste roman is posthuum uitgegee.
Moses Swart, skaapwagter van die Bredasdorpse strandveld, voel sy hele lewe lank nog dat hy nie hoort in hierdie land van see- en veldmense nie. Hy is 'n uitgespoelde, maar waar kom die knaende gevoel van 'n ander identiteit vandaan? Totdat hy Lord en Lady van Springfield ontmoet en dadelik besef: hulle is ook uitgespoeldes, soos hy.
Liasering: Afrikaanse Fiksie, Afrikaanse Romans, Dalene Matthee
Vurige Jacqueline de Péronne se drome glip deur haar vingers. Sy voel soos 'n pion. Asof haar huwelik met afstootlike Miguel Cortés nie genoeg is nie, leer Christoban Hernándes haar van passie en begeerte. En sy is getroud.
Liasering: Afrikaanse Liefdesverhale, Afrikaanse Romans, Dina Botha, Romanza
Tien spannende verhale van opspraakwekkende moorde, met heelwat besonderhede wat nog nie rugbaar was toe die stories die media vol was nie.
Met Marike de Klerk se moord was daar die bewerings oor politieke komplotte en tweespalt in haar gesin; die verhaal van Casper Greeff, wat skuldig bevind is aan die huurmoord op sy aantreklike vrou, is omring met afguns en intrige; die Bainskloof-moord is die skokverhaal van hoe 'n agtergrond van armoede en kindermishandeling vorm gegee het aan menslike moordmasjiene; en nog vele meer.
Die moorde is gekies op grond van die buitengewone boeiende inhoud van die gebeure en hul potensiaal vir nuwe, nuuswaardige onthullings.
Liasering: Afrikaanse Nie-Fiksie, Chris Karsten, Suid-Afrika, Suid-Afrikaanse Belange, Suid-Afrikaanse Politiek
Alles Behalwe Die Geheim Van My Whiskies deur Rachelle Greeff
'n Keur uit Rachelle Greeff se rubrieke wat oor die jare in Die Burger en Rapport verskyn het. Rachelle skryf oor boeke, motorfietsry, kosmaak, kinders, troeteldiere en vleisbraai op nege rooi bakstene. Dikwels wil jy hardop lag, dikwels lees jy iets twee keer omdat dit so mooi en raak gestel is, dikwels kyk jy met ander oe na die wereld om jou.
Liasering: Afrikaanse Fiksie, Afrikaanse Humor, Rachelle Greeff
Agt en veertig uitgesoekte Dana-stories.
Vir lesers wat wou weet wie daardie mense op die omslag van Dana se blitsverkoper Uit die binneland was, le hy nou familie uit in die storie "Familiefoto". Maar eintlik is al die mense in sy stories familie met dieselfde kwaal - Almal mik vir daardie ontwykende droom, wat nooit verbleik nie, anderkant die scrap.
Hulle ry Valiants en weet nog van Uncle Charlie's, padkafees, Geloftefees, Springbokradio en Kommuniste.
Die mans dra nog pakke en die vroue hoede; tant Pop en oom Jorrie en so aan. Maar hy skryf ook oor vandag se mense.
Party emigreer. Ander bly, hulle kyk sport en reis en kom mense tee. Elke nou en dan sien mens 'n reënboog.
Liasering: Afrikaanse Fiksie, Afrikaanse Humor, Dana Snyman
Skrywer: Angus Buchan, Jan Greenough
Geloof soos Aartappels ( oorspronklik in Engels: "Faith like Potatoes" ) – "Die saad van 'n wonderwerk lê nie in hoe moeilik dit is nie maar in die onmoontlikheid daarvan"
Angus Buchan is 'n tawwe, "geen fieterjasies" Suid-Afrikaanse boer van Skotse oorsprong met 'n sagte dog geen-kompromie geloof wat hom suskesvol gedra het deur droogte, finansiële krisis en familie-tragedie.
Geroep deur God om die Evangelie te verkondig vind hy die Heilige Gees bewerk ongelooflike wonderwerke van voorsiening, genesing en verandering van lewens.
'n Boer se Jaar: Daaglikse Geloof
Liasering: Afrikaanse Nie-Fiksie, Angus Buchan, Christen, Inspirerend, Jan Greenough, Religieus
Hierdie roman van Dalene vertel die verhaal van Pieternella, dogter van die Deense sjirurgyn Pieter van Meerhoff en van die Hottentottin Krotoa-Eva, wat na Robbeneiland verban is.
Teen hul sin word die veertienjarige Pieternella en haar jonger broer, Salomon, na voogouers op Mauritius gestuur - 'n ontstuimige seereis wat die aanloop is van baie ontberinge.
Dié historiese roman gee 'n nuwe perspektief op die wrede vroeë geskiedenis van Robbeneiland, asook van die destydse strafkolonie Mauritius.
Pieternella van die Kaap is die resultaat van drie jaar se intensiewe navorsing deur Dalene Matthee
Skrywer: S.J.A. de Villiers; David Briers
Eetlepel of milliliter. Koolstoof of microgolfoond. Handklitser of voedselverwerker. Kook en geniet bly \'n staatmaker vir Ouma, Ma en vandag se vrou - alles vir die beginnerkok – hoe om bestanddele te meet, die mikrogolfoond te gebruik, groente voor te berei, vleis gaar te maak, kos te vries meer as 1000 ekonomiese, beproefde resepte – van ontbyt tot mengeldrankies.
Liasering: Afrikaanse Kookboeke, David Briers, Kook En Geniet, S.J.A. de Villiers
Die Siel Van Die Mier deur
Skrywer: Eugene N. Marais
Hierdie her-uitgawe is verryk deur 'n inleidende besinning oor die vraag of Maeterlinck, die Belgiese Nobelpryswenner, Marais se teorie oor die termietnes as organiese eenheid oorgeneem het. Die addendum bevat artikels wat vandag slegs met moeite uit ou tydskrifte en koerante opgediep kan word.
Liasering: Afrikaanse Nie-Fiksie, Eugene Marais, Filosofie
Skrywer: Esta Steyn
Lyla versorg haar sterwende stiepfa, Stefus Serdyn. As hy sterf, is hierdie stukkie grond op Nonniesbaai Lyla se enigste tuiste.
Liasering: Afrikaanse Fiksie, Afrikaanse Romans, Esta Steyn
- Rabbedoe van Rietkuil
- Waar die nagtegaal sing
- My afgemete deel
In die nawoord vertel die skrywer waarom haar held en heldin in haar boeke altyd so erg baklei, dikwels tot op die laaste bladsy. Nicolette Bezuidenhout is die rabbedoe in Rabbedoe van Rietkuil wat vir Wynand Hechter, die eienaar van die plaas waar sy as "voorman" kom werk, moet oortuig dat sy haar man kan staan.
Waar die nagtegaal sing speel af in 'n Middeleeuse kasteel naby die romantiese Toledo.
Ena Murray vertel self soos volg oor die laaste verhaal, My afgemete deel: "Die jong, goedgelowige meisie wat so maklik deur die gladde tong van die sjarmante en ervare meneer verlei word. Ek hoef natuurlik nie ver te gaan soek het vir hierdie tema nie."
Ena Murray Omnibus 16
- Onrus op Oshakati
- Regters oor gister
- Weerklank van die liefde
Drie liefdesverhale wat oorloop met intrige, suspensie en romanse waarin die verlede kom spook en die toekoms beinvloed.
In Onrus op Oshakati hoop dr. Linda Maartens sy kan ontvlug van die donker wolk wat oor haar professionele naam hang. Maar onbewustelik ry sy 'n intrige binne wat lewensgevaar inhou. Want by die Ovambo-sendinghospitaal spat die vonke van die staanspoor tussen haar en die verbitterde dr. Louw Hoffman. Die vraag is: kan sy op Louw Hoffman vertrou?
In Regters oor gister haal die verlede vir Mignon Preller ook in – 'n verlede waaraan sy heeltemal onskuldig is. Twintig jaar gelede is daar 'n verkeerde besluit omtrent haar geneem, 'n fout wat nou duisend maal vergroot terugkom en twee jong mense in die ban van 'n verbode liefde hou.
In Weerklank van die liefde wanneer 'n wildvreemde meisie per ongeluk in dr. Rudolf van der Merwe se lewe – en sy woonstel, sy bed en sy slaapklere – beland, raak hy onherroeplik betrek by 'n tergende raaisel. Want die naamlose meisie ly aan geheueverlies, en al leidraad is 'n koerantberig oor 'n onopgeloste moord waarvan die sleutelverdagte spoorloos verdwyn het.
- Sluiers van die nag
- Wewenaar van Groene Weide
- Boeie van goud
Drie liefdesverhale gevul met intrige, suspensie en romanse. In Sluiers van die nag stry Maryke Linde teen spoke van die verlede – spoke wat haar die enigste ding wat sy oorhet op aarde kan laat verloor.
In Wewenaar van Groene Weide word Manda Maree se nogal rustige lewe baie meer interessant wanneer sy in die intrige wereld van speurders en miljoeners ingetrek word.
In Boeie van goud begin Charmain die fondasie waarop haar huwelik gebou is bevraagteken - Waarom het hy met haar getrou?
'n Houtkapper met 'n rustelose siel. 'n Legendariese olifantbul wat losbreek van sy trop. In die groen skemerwereld van die Outeniekwa loop hulle kringpaaie. 'n Man en sy dier-broer. Saamgegooi in 'n ongerepte oerbos, wat stuk vir stuk deur gouddelwers, boskappers en ander uitroeiers vernietig word.
Op Kasselspoort weet almal al jare lank dat Zerk Raubenheimer burgemeester gaan word wanneer oom Neels Meyer die dag die stoel ontruim.
Maar dan kap oom Neels om juis terwyl Zerk en sy vrou Freda op 'n lang reis in die buiteland is, en in die daaropvolgende verwarring word die weduwee Petronella van Aarde tot burgemeester verkies.
En dan begin die poppe te dans! Want Petronella het geen benul van die proseduurlikheid nie en sy gee ook nie om wie sy in die werk steek om wat te doen nie. Al wat sy wil he, is dat dinge 'n slag reggevat moet word, dat daar 'n end moet kom aan die jarelange verwaarlosing van die dorp.
Nie lank nie of Kasselspoort begin 'n ander aanskyn aanneem. Selfs diegene wat aanvanklik teen Petronella gekant was, begin insien dat sy haar uitstekend van haar taak kwyt.
Die een persoon wat halsstarrig weier om dit toe te gee, is Freda Raubenheimer. Want tussen die Raubenheimers en Petronella was dinge nog nooit weer heeltemal lekker nie nadat die jong Dennis Raubenheimer vir Petronella se dogter Talia voor die kansel gelos het vir 'n ander vrou.
Nou het Talia teruggekom om op Kasselspoort te kom skoolhou, en Dennis het ook teruggekeer om sy pa in sy prokureurspraktyk te kom bystaan. Sal dinge die keer anders uitwerk? Of sal die breuk nooit weer geheel kan word nie?